
G ©) Â orande familhiarité que Jay 


4 
C2 
Ca 


AY eue avec feu Francois Rabelais 


NE) 


KZ m'a incité (amy lecteur ) voire 


As à Ÿ 
l 
a 


24-775) niere de ses œuvres en lumiere 
= 72 IS 


RE) contraint de mettre ceste der- 


qui sont, les divers Songes drolaticques du tres- 
excellent, mirificque Pantagruel: homme jadis 
tres-renommé à cause de ses faicts heroïiques, 
comme les histoires tresplusque veritables en font 
des discours admirables: qui est la principale 
cause que je n'ay (pour eviter prolixité) voulu en 
faire aucune mention, ains seulement je certi- 
firay, comme en passant, que ce sont figures, 
d'une aussi estrange façon quil sen pourroit 
trouver par toute la terre, et ne Crovy point que 
Panurge en ait jamais veu ne cogneu de plus ad- 
mirables es pays ou il a faict n'agueres ses der- 
nieres navigations. Or quant à vous faire une 
ample description des qualitez et estats, Jay laissé 
ce labeur à ceux qui ont versé en ceste faculté et y 


sont plus suffisans que mOY : voire pour en décla- 





+ - 








rer le sens mistique ou allegorique, aussi pour 
leur imposer les noms, qui à chacun seroit conve- 
nable. Je n’ay semblablement trouvé bon de faire 
un long preface pour la recommandation de ce 
present œuvre, cela est à faire à ceux qui veulent 
faire voler leur renommee parmy l'univers : car 
comme on dit en commun proverbe, quand le vin 
est bon, il ne fault point de bouchon à l'huis de la 
taverne. Je n'ay voulu aussi m'amuser à discou- 
rir lintention de l'autheur, tant à cause que j'en 
suis incertain, que pour la grand difficulté qui se 
trouve à contenter tant d'esprits qui sont d'eux 
mesmes assez lunatiques, j'espere toutesfois que 
plusieurs s'y trouveront satisfaicts : car celuy qui 
sera resveur de son naturel y trouvera dequoy 
resver, le melancolique dequoy s'esjouir, et le 
joyeux dequoy rire, pour les bigaretez qui y sont 
contenues priant un chacun d'eux de prendre le | 
tout en bonne part, l’asseurant que mettant cest 
œuvre en lumiere, je n’ay entendu aucun y estre 
taxé ne compris de quelque estat ou condition 
quil soit, ains seulement pour servir de passe- 
temps à la jeunesse, joint aussi que plusieurs 


bons esprits Y pourront tirer des inventions tant 


\ 





pour faire crotestes, que pour establir mascara- 
des, ou pour appliquer à ce qu'ils trouverront 
que l'ocasion les incitera, voila à la verité qui 
m'a en partie induit ne laisser evanouir 
ce petit labeur, te priant affec- 
tueusement le recevoir d'aussi 
bon cueur qu'il test 


présenté. 

